CELEX: 61966CJ0026
Language: da
Date: 1967-06-14
Title: Domstolens Dom af 14. juni 1967. # Koninklijke Nederlandsche Hoogovens en Staalfabrieken NV mod Den Høje Myndighed for Det Europæiske Kul- og Stålfællesskab. # Sag 26-66.

DOMSTOLENS DOM
      AF 14. JUNI 1967
      
         Koninklijke Nederlandsche Hoogovens en Staalfabrieken NV
      
      
         mod Den Høje Myndighed for Det europæiske Kul- og Stålfællesskab
      
      Sag 26/66
      Processprog: Nederlandsk
      
      Angående:
      Annullation af Den Høje Myndigheds beslutning af 20. juli 1966, der forpligter sagsøger til at indbetale 589912,42 gylden som bidrag til prisudligningsordningen for importeret skrot.
      Domskonklusion:
      
               1.
            
            
               Sagsøgte i sag 26/66 frifindes.
            
         
               2.
            
            
               Sagsøger bør bære de to tredjedele af sagsomkostningerne, mens sagsøgte pålægges den sidste tredjedel.
            
         Generaladvokatens forslag til afgørelse:
      Selskabet Hoogovens' søgsmål mod Den Høje Myndighed for Det europæiske Kul- og Stålfællesskab kan antages til realitetsbehandling, men sagsøgte bør frifindes. Ifølge de almindelige grundsætninger i artikel 69, stk. 2 i Domstolens procesreglement bør sagsøger bære sagens omkostninger.
      Sammendrag
      
               1.
            
            
               En institutions retsakter — beslutning fra Den Høje Myndighed — begrundelse — kriterier
               (EKSF-traktaten, artikel 15)
            
         
               2.
            
            
               Fælles finansielle ordninger — skrotudligning- egne skrotressourcer — begreb
               (EKSF-traktaten, artikel 53)
            
         
               3.
            
            
               Sagsomkostninger — ophævelse — ganske særlig grund
               (Procesreglementet, artikel 69, stk. 2)
            
         
               1.
            
            
               Begrundelsen af en beslutning skal indeholde de væsentligste punkter i Den Høje Myndigheds tankegang, således at Domstolen og alle implicerede parter kan efterprøve, om bestemmelserne er korrekt anvendt.
               Jf. sammendrag nr. 1, dom i sag 36/64, Sml. 1965 — 68, s. 59.
            
         
               2.
            
            
               Som egne skrotressourcer skal betragtes skrot, som er erhvervet vederlagsfrit, og som genanvendes af den virksomhed, for hvis regning den produktion, hvoraf det er fremkommet, er gennemført.
               Jf. sammendrag nr. 1, dom i sag 50/65, Sml. 1965 — 68, s. 177.
            
         
               3.
            
            
               Hvis en mangelfuld udforming af en retsakt, som kan tilskrives sagsøgte, har været årsag til et søgsmål, foreligger der en ganske særlig grund til at ophæve sagsomkostningerne.
               Jf. sammendrag nr. 3, som i sag 14/63, Sml. 1954 — 64, s. 453 ff.